
Parlamentul  României

     Camera  Deputaţilor                                                     SENAT

Comisia pentru industrii si servicii                  Comisia economică, industrii şi servicii
           Bucureşti, 31.10.2005                                                 Bucureşti, 31.10.2005
                Nr.23/197/2005                                                           Nr.XVIII/351/2005
AVIZ

asupra proiectului Legii bugetului de stat pe anul 2006


În conformitate cu prevederile art.1 pct.2, art.9 şi art.10 din Regulamentul şedinţelor comune ale Camerei Deputaţilor şi Senatului, Comisia pentru industrii şi servicii a Camerei Deputaţilor şi Comisia economică a Senatului au fost sesizate, spre dezbatere şi avizare, cu proiectul Legii bugetului de stat pe anul 2006, trimis cu adresa nr.497/24.10.2005.



Potrivit prevederilor art.60 din Regulamentul Camerei Deputaţilor şi art.58 din Regulamentul Senatului, comisiile au dezbătut proiectul de lege menţionat mai sus în şedinţele din 26 şi 31 octombrie 2005.



Cele două comisii au analizat proiectele de buget ale Ministerului Economiei şi Comerţului, Ministerului Transporturilor, Construcţiilor şi Turismului şi Agenţiei Naţionale pentru Resurse Minerale.



La lucrările comisiilor au participat, ca invitaţi, domnul Gheorghe Dobre - ministru al transporturilor, construcţiilor şi turismului, domnul Codruţ Ioan Sereş – ministru al economiei şi comerţului, domnul Laszlo Borbely – ministru delegat, doamna Doina Elena Dascălu şi domnul Istvan Jakab – secretari de stat în Ministerul Finanţelor Publice, domnul Ionel Manţog – secretar de stat în Ministerul Economiei şi Comerţului, domnul Laurenţiu Bogatu – vicepreşedinte al Agenţiei Naţionale pentru Resurse Minerale şi specialişti din ministerele menţionate.



Din cei 27 de parlamentari prezenţi, membri ai celor două comisii, au votat împotrivă 6 parlamentari, restul fiind pentru avizarea favorabilă a proiectului Legii bugetului de stat pe anul 2006 şi a anexelor referitoare la bugetele pe 2006 ale Ministerului Transporturilor, Construcţiilor şi Turismului, Ministerului Economiei şi Comerţului şi Agenţiei Naţionale pentru Resurse Minerale, cu amendamente admise prezentate în Anexa 1.



Deoarece la Comisia pentru industrii şi servicii a Camerei Deputaţilor au fost depuse amendamente, prezentate în Anexa 2, la proiectul Legii bugetului de stat pe anul 2006 şi la anexele referitoare la bugetele Ministerului Transporturilor, Construcţiilor şi Turismului, Ministerului Economiei şi Comerţului şi Agenţiei Naţionale pentru Resurse Minerale pentru care nu a existat timp disponibil pentru dezbatere, vă rugăm ca, la dezbaterea în şedinţele Comisiilor pentru buget, finanţe şi bănci ale celor două Camere, să fie invitaţi autorii amendamentelor din Anexa 2 pentru a le putea susţine în faţa comisiilor de specialitate.


În raport de obiectul şi conţinutul său, proiectul de lege face parte din categoria legilor ordinare.

              PREŞEDINTE,                                         PREŞEDINTE,

         
 Dan Ioan Popescu                                    Claudiu Tănăsescu        
Consilier, Silvia Vlăsceanu                                                                     Consilier, Doina Bădică
Consilier, Viorela Gondoş                                                                       Expert, Ramona Corbu
Expert, Isabele Robe

Expert, Daniel Bădina

Parlamentul  României

     Camera  Deputaţilor                                                                                                         SENAT

Comisia pentru industrii si servicii                                                                        Comisia economică, industrii şi servicii

Anexa 1

A M E N D A M E N T E   A D M I S E
asupra proiectului Legii bugetului de stat pe anul 2006

Agenţia Naţională pentru Resurse Minerale

	0
	1
	2
	3

	1.
	Anexa 3/49 – Agenţia Naţională pentru Resurse Minerale


	Anexa 3/49 – Înlocuirea în cadrul titlului bugetar cod 81 – Rambursări de credite externe a codului 81.01.02 – Rambursări de credite externe garantate şi direct subîmprumutate, cu codul 81.01.01. – rambursări de credite externe contractate de ordonatorii de credite, cu aceleaşi valori înscrise în proiectul de buget.
Dep.Dan Ioan Popescu – PSD

Dep.Aurelia Vasile – PSD

Dep.Ioan Bivolaru – PSD


	Deoarece codul 81.01.02. se referă la altceva, respectiv la “Rambursări de credite externe din fondul de garantare". 


Anexa 2

A M E N D A M E N T E
asupra proiectului Legii bugetului de stat pe anul 2006

	Nr.

crt.
	Text iniţial
	Amendamente propuse
	Motivaţia

	0
	1
	2
	3

	1.
	CAPITOLUL VI

Art.13 c) 252,1 milioane lei pentru subvenţionarea energiei termice livrate populaţiei, prevăzute în anexa nr.6, care se repartizează prin hotărâre, de către consiliul judeţean, pe unităţi administrativ-teritoriale, după consultarea primarilor, în funcţie de cantitatea de energie termică livrate populaţiei, subvenţia aferentă şi, prioritar, de capacitatea financiară redusă a unor localităţi în vederea menţinerii funcţionalităţii serviciului de furnizare a energiei termice pentru populaţie;


	CAPITOLUL VI

Art.13 c) 252,1 milioane lei pentru subvenţionarea energiei termice livrate populaţiei, prevăzute în anexa nr.6, care se repartizează prin hotărâre, de către consiliul judeţean, pe unităţi administrativ-teritoriale, după consultarea cu consiliile locale, în funcţie de cantitatea de energie termică livrate populaţiei, subvenţia aferentă şi, prioritar, de capacitatea financiară redusă a unor localităţi în vederea menţinerii funcţionalităţii serviciului de furnizare a energiei termice pentru populaţie;

Dep.Istvan Antal - UDMR
	Pentru a obliga primarii să informeze consiliile locale despre solicitări.


	0
	1
	2
	3

	2.
	CAPITOLUL VI

Art.13 e) 350,0 milioane lei destinate finanţării cheltuielilor privind drumurile judeţene şi comunale, prevăzute în anexa nr.7, a căror repartizare se face, de regulă, în funcţie de lungimea acestora, prin hotărâre, de către consiliul judeţean;


	CAPITOLUL VI

Art.13 e) 400,0 milioane lei destinate finanţării cheltuielilor privind drumurile judeţene şi comunale, prevăzute în anexa nr.7, a căror repartizare se face, de regulă, în funcţie de lungimea acestora, prin hotărâre, de către consiliul judeţean;

Dep.Istvan Antal – UDMR


	Suplimentarea cu 50 de milioane este absolut necesară pentru sprijinirea consiliilor judeţene.

	3.
	Anexa nr. 4 – Sume defalcate din taxa pe valoarea adăugată pentru finanţarea cheltuielilor descentralizate la nivelul judeţelor, pe anul 2006


	Modificarea poziţiei 11.02.1 – sume defalcate din TVA pentru acţiuni transferate sau noi cheltuieli publice pentru Consiliul judeţean Dâmboviţa,. În sensul majorării cu 14.584 mii RON a sumelor alocate judeţului Dâmboviţa în Anexa nr.4 – „Sume defalcate din TVA pentru finanţarea cheltuielilor descentralizate la nivelul judeţelor, pe anul 2006” şi diminuării, cu aceeaşi sumă, a sumelor propuse la Anexa nr.5 – „Sume defalcate din TVA pentru finanţarea cheltuielilor descentralizate la nivelul comunelor, oraşelor, municipiilor şi sectoarelor Municipiului Bucureşti pe anul 2006” – la Proiectul Bugetului de Sat pe anul viitor, conform tabelului anexat.

Dep.Victor Sanda – PSD


	Suma de 14.584 mii RON reprezintă suma alocată în Proiectul Bugetului de Stat pe anul 2006 cu destinaţia „Asistenţă socială” la centrele de asistenţă medico-socială Ţuicani, Ochiuri, Săcuieni şi Pucioasa, care conform Legii nr.343/2004 vor fi preluate de Consiliul Judeţean Dâmboviţa spre administrare. În această situaţie, această sumă trebuie preluată de la consiliile locale, pe raza cărora se află aceste centre de asistenţă socială şi transferată la Consiliul judeţean Dâmboviţa.

	4.
	Anexa nr. 7 – Sume defalcate din taxa pe valoarea adăugată pentru drumurile judeţene şi comunale, pe anul 2006


	Majorarea cu suma de 1.928 mii RON a sumelor alocate la Anexa 7.

Dep.Victor Sanda - PSD
	Prin proiectul de buget pe anul 2006, Consiliul judeţean Dâmboviţa a solicitat 9.500 mii RON sume defalcate din TVA pentru drumurile judeţene şi comunale, deoarece valoarea pagubelor provocate de cele trei valuri de inundaţii şi alunecări de teren din 2005, înregistrate la infrastructura judeţului Dâmboviţa se cifrează la 1.380 miliarde lei (138.000 RON), iar pentru remedierea obiectivelor distruse, Guvernul României a alocat până acum, în patru tranşe, fonduri în valoare de doar 99 miliarde ROL (9.900 mii RON).




MINISTERUL ECONOMIEI ŞI COMERŢULUI
	0
	1
	2
	3

	5.
	Anexa nr.3/21/07 

la cap.5001,

grupa/titlu 40, art.13
	Stimularea exporturilor:

- creşterea fondurilor alocate la

 47.000.000 RON;

Dep.Iulian Iancu - PSD
	Susţinerea activităţii de export la nivelul anului 2005.

Asigurarea unui mediu competitiv pentru agenţii economici, axat pe implicarea activă în procesul de globalizare. Creşterea exporturilor şi implicit creşterea PIB.

Sursă de finanţare: prin diminuarea fondurilor alocate pentru Cancelaria Primului Ministru.



	6.
	Anexa nr.3/21/07 

la cap.5001,

grupa/titlu 40, art.18


	Protecţia socială în sectorul minier:

- creşterea fondurilor alocate la

54.000.000 RON;

Dep.Iulian Iancu - PSD
	Necesitatea susţinerii programelor de protecţie socială în sectorul minier. Asigurarea resurselor financiare necesare pentru plata salariilor compensatorii ale persoanelor disponibilizate.

Sursă de finanţare: prin diminuarea fondurilor alocate pentru Secretariatul General al Guvernului.



	7.
	Anexa nr.3/21/07 

la cap.5001,

grupa/titlu 55, art.1,

alin.13


	Programe de dezvoltare:

- creşterea fondurilor alocate la

25.000.000 RON;

Dep.Iulian Iancu - PSD
	Asigurarea de produse de tehnică militară compatibile cu cele similare din dotarea ţărilor membre NATO şi evitarea creşterii şomajului în industria de apărare.

Sursă de finanţare: prin diminuarea fondurilor de rezervă aflate la dispoziţia Primului Ministru;



	8.
	Anexa nr.3/21/07 

la cap.8601,

grupa/titlu 20, art.10


	Cercetare – dezvoltare:

- creşterea fondurilor alocate la

33.000.000 RON;

Dep.Iulian Iancu - PSD
	Apariţia de produse noi cu valoare adăugată mare, creşterea exporturilor şi implicit creşterea PIB, creşterea competitivităţii produselor, reducerea cheltuielilor materiale şi a consumului de resurse materiale.

Sursă de finanţare: prin diminuarea fondurilor alocate pentru Cancelaria Primului Ministru



	9. 
	Anexa nr.3/21/19 

Alineat nou
	Anexa nr.3/21/19

Capitolul 8001 Acţiuni generale economice, de muncă

Grupa/Titlul 10 Titlul I Cheltuieli de personal

Articolul 01

Alineat 06 Plăţi compensatorii pentru salariaţii Romarm

40.000 mii lei

Dep.Constantin Niţă – PSD

Sen.Otilian Neagoe – PSD


	Suma de 40.000 mii lei urmează a fi preluată prin redistribuire.

	10. 
	Anexa nr.3/21/19


	Introducerea unui nou program de investiţii:

Anexa nr.3/21/19

Capitolul 82.01 industria extractivă, prelucrătoare şi de construcţii 

Fişa obiectivului de investiţii: Finalizare investiţie turnătorie S.C. Carfil S.A. Braşov

10.800 mii lei

Dep.Constantin Niţă – PSD

Sen.Otilian Neagoe – PSD


	Suma este necesară pentru finalizare unei investiţii de peste 20 milioane euro, efectuată până în prezent.

Suma de 10.800 mii lei urmează a fi preluată prin redistribuire.

	11. 
	Anexa nr.3/21/19


	Introducerea unui nou program de investiţii:

Anexa nr.3/21/19

Capitolul 82.01 industria extractivă, prelucrătoare şi de construcţii 

Fişa obiectivului de investiţii: Finalizare investiţie modernizare secţie laminate plate la  S.C.Metrom S.A. Braşov

10.500 mii lei

Dep.Constantin Niţă – PSD

Sen.Otilian Neagoe – PSD


	Suma este necesară pentru tranşa a II-a achiziţionării unui laminor policidric la S.C. Metrom S.A. Braşov, în valoare de 3,5 milioane dolari.

Suma de 10.500 mii lei urmează a fi preluată prin redistribuire.


Ministerul TRANSPORTURILOR, CONSTRUCŢIILOR ŞI TURISMULUI 

	0
	1
	2
	3

	12.
	Anexa 3/24/09
	Cheltuieli pentru reactualizarea studiilor de fezabilitate şi a altor studii şi alte cheltuieli asimilate investiţiilor pentru autostrada Bucureşti - Braşov


Total:  3.606.800 mii RON


Propunere 2006: 750  mii RON

Surse:  Sume alocate din credite externe
Dep.Dan Ioan Popescu – PSD

Dep.Aurelia Vasile – PSD

Dep.Ioan Bivolaru - PSD


	Conform programului de guvernare 2001-2004, preluat în Programul 2005-2008, se regăseşte în politica MTCT soluţionarea problemelor privind dezvoltarea şi modernizarea infrastructurii de transport, precum şi valorificarea potenţialului turistic în contextul realizării angajamentelor asumate de România în vederea aderării la U.E.

Continuarea proiectului autostrăzii Bucureşti – Braşov va avea efecte economice, sociale şi de mediu cu privire la:

a) îmbunătăţirea confortului călătorilor, creşterea siguranţei acestora, eficientizarea transportului de marfă, mărirea mobilităţii populaţiei concomitent cu diminuarea impactului asupra mediului şi creşterea gradului de accesibilitate a României;

b) dezvoltarea şi modernizarea mijloacelor în vederea îmbunătăţirii calităţii serviciilor, siguranţei circulaţiei, securităţii, calităţii mediului;

c) stimularea, încurajarea şi consolidarea pieţei interne de transport în sistem concurenţial;

d) dezvoltarea sectorului privat, inclusiv prin apariţia de noi unităţi turistice şi de servicii auxiliare şi crearea de noi locuri de muncă.

Astfel se vor putea atinge obiectivele din domeniul transporturilor privind:

- integrarea infrastructurii transporturilor în sistemul european de transport;

- modernizarea şi îmbunătăţirea calităţii serviciilor, siguranţei şi securităţii transporturilor;

- modernizarea mijloacelor şi echipamentelor de transport, care au impact direct asupra mediului.

Atingerea obiectivelor va conduce, aşa cum se angajează şi Guvernul Tăriceanu, la:

- creşterea accesibilităţii României, satisfacerea cererii de transport prin dezvoltarea unei reţele de transport eficiente compatibilă cu cea europeană;

- creşterea siguranţei circulaţiei şi a securităţii transportului;

- maximizarea efectelor pozitive asupra mediului înconjurător şi minimizarea impactului transporturilor la nivel global şi local;

- diversificarea şi îmbunătăţirea calităţii serviciilor directe şi conexe.


	13.
	Anexa 3/24/20
	Reabilitarea infrastructurii de acces la Peştera Izverna – Ponoare judeţul Mehedinţi.

Suma propusă 300.000 RON.
Dep.Oana Manolescu – Minorităţi

Dep.Mihai Stănişoară – PD

	Exploatarea potenţialului ştiinţific şi turistic al zonei, de interes atât naţional, cât şi internaţional, impune necesitatea reabilitării accesului la acest obiectiv. 

Fondurile se vor asigura prin redistribuirea din bugetul Ministerului Transporturilor, Construcţiilor şi Turismului, anexa 3/24/20, cap.70.01 – locuinţe, servicii şi Dezvoltare Publică – Alte cheltuieli de investiţii.


	14.
	Anexa 3/24
	Anexa 3/24/20 – programe de investiţii publice

Fişă nouă: Reabilitare pasaj rutier I.P.M.C. “Filimon Sârbu” Constanţa, judeţul Constanţa

Total: 13.000 mii lei

Realizat: 9.500 mii lei

Propunere 2006: 3.500 mii lei

Surse: buget de stat de la capitolul 84.01 – transporturi, Obiective (proiecte) de investiţii în continuare

Dep.Gelil Eseghep – PRM

Dep.Laurenţiu Mironescu – PD
	Pasajul pentru care se propune finalizarea investiţiei preia întregul trafic rutier dintre DN 2A şi Port Constanţa Sud Agigea, care s-a dublat datorită închiderii circulaţiei pe pasajul vechi. Sistarea investiţiei a condus la degradarea lucrărilor efectuate punând în pericol starea tehnică a structurii de rezistenţă şi a infrastructurilor. Această situaţie va conduce la întreruperea circulaţiei rutiere şi pe acest pasaj, rezultând perturbarea gravă a traficului de marfă, greu şi intens, înspre şi dinspre Portul Constanţa, precum şi spre oraşul şi portul Mangalia şi legătura cu Bulgaria şi Turcia. De asemenea, pasajul rutier I.P.M.C. asigură continuitatea între DN 3C şi B-dul Aurel Vlaicu, artere care joacă rolul de centură a municipiului Constanţa. Menţionăm că starea tehnică a pasajului şi pericolul pe care îl reprezintă pentru siguranţa circulaţiei este constatată în studiul întocmit de către expertul tehnic al S.C. IPTANA S.A., care recomandă continuarea urgentă a măsurilor de reabilitare.



	15.
	Anexa 3/24
	Anexa 3/24/20 – programe de investiţii publice

Fişă nouă: Reabilitare pasaj rutier I.P.M.C. “Filimon Sârbu” Constanţa, judeţul Constanţa

Total: 13.000 mii lei

Realizat: 3.100 mii lei

Propunere 2006: 9.900 mii lei

Surse: buget de stat de la capitolul 84.01 – transporturi, Obiective (proiecte) de investiţii în continuare

Dep.Alexandru Mazăre – PSD

Dep.Corneliu Dida – PSD

Dep.Eduard Martin – PSD


	Pasajul pentru care propunem finalizarea investiţiei preia traficul rutier spre Portul Constanţa Sud Agigea şi spre litoral. După deschiderea şantierului traficul s-a aglomerat enorm impunându-se încheierea grabnică a lucrărilor. Sistarea investiţiei a condus la degradarea lucrărilor deja făcute.  Perpetuându-se această situaţie s-ar putea agrava condiţiile de trafic pe al doilea pasaj, azi în funcţiune, cu mari inconveniente pentru toată zona: spre Mangalia, Bulgaria şi Turcia. În plus, acest pasaj asigură traficul rutier al Constanţei spre DN 2 şi DN 3C, pe centura Aurel Vlaicu. Precizăm că starea tehnică a pasajului şi pericolul pe care îl reprezintă sunt certificate de expertiza tehnică a S.C. IPTANA S.A., care recomandă necesitatea terminării acestei investiţii.



	16.
	Anexa 3/24
	Anexa 3/24/20 – programe de investiţii publice

Fişă nouă: Reabilitare pasaj rutier I.P.M.C. “Filimon Sârbu” Constanţa, judeţul Constanţa

Total: 13.000 mii lei

Realizat: 3.100 mii lei

Propunere 2006: 9.900 mii lei

Surse: buget de stat de la capitolul 84.01 – transporturi, obiective de investiţii în continuare.

Dep.Andrian Mihei - PC


	Pasajul este indispensabil pentru fluidizarea traficului greu prin ocolirea zonei centrale a municipiului Constanţa. Pasajul preia întregul trafic rutier dintre DN 2A, şoseaua de centură a municipiului Constanţa şi Portul Constanţa Sud Agigea.

Sistarea lucrărilor va duce la degradarea lucrărilor executată până în prezent, la congestionarea traficului şi degradarea arterelor ocolitoare.



	17.
	Anexa nr.3/24/21
	Anexa 3/24/21

Capitolul 84.01 – Transporturi

Cod Obiectiv: 24.84.01.051083

Obiectiv în continuare: Sporire capacitate de circulaţie pe DN 7 km 11+200 – 30+800

Locaţie: Bâldana

Alocarea, în bugetul pe 2006, a întregii sume necesare finalizării lucrărilor, respectiv 20.003 mii RON şi nu eşalonarea finanţării pe doi ani, respectiv 2006-2007.

Dep.Victor Sanda – PSD


	Investiţia a demarat în 2003 şi este deosebit de importantă pentru judeţul Dâmboviţa, în sensul fluidizării şi scurtării traseului Bucureşti-Târgovişte. Deşi obiectivul trebuia finalizat în 2005, ministerul de resort nu şi-a respectat promisiunea de a aloca fondurile necesare finalizării lucrărilor în acest an, iar acum vrea să amâne recepţia până în 2007. Mai mult decât atât, în 2005, Ministerul Transporturilor nu a alocat nici un leu pentru reabilitarea şi modernizarea tronsoanelor de drum naţional ce tranzitează judeţul Dâmboviţa, acestea devenind impracticabile.



	18.
	Anexa nr.3/24/21
	Introducerea unui nou program de investiţii:

Anexa nr.3/24/21

Capitolul 70.01 Locuinţei, servicii şi dezvoltare publică 

Fişa obiectivului de investiţii: reabilitare blocuri de locuinţe situate în localităţi din zone defavorizate – Rupea, Victoria, Zărneşti

100 mii lei

Dep.Constantin Niţă – PSD

Sen.Otilian Neagoe – PSD


	Suma de 100 mii lei urmează a fi preluată din redistribuire.

	19. 
	Anexa nr.3/24/21
	Introducerea unui nou program de investiţii:

Anexa nr.3/24/21

Capitolul 70.01 Locuinţei, servicii şi dezvoltare publică 

Fişa obiectivului de investiţii: Program construcţii locuinţei pentru tineri destinate închirierii – 800 apartamente în judeţul Braşov

1.000 mii lei

Dep.Constantin Niţă – PSD

Sen.Otilian Neagoe – PSD


	Suma de 1.000 mii lei urmează a fi preluată din redistribuire.

	20.
	Anexa nr.3/24/21
	Introducerea unui nou program de investiţii:

Anexa nr.3/24/21

Capitolul 70.01 Locuinţei, servicii şi dezvoltare publică 

Fişa obiectivului de investiţii: Program construcţii 8 săli de sport în judeţul Braşov

900 mii lei

Dep.Constantin Niţă – PSD

Sen.Otilian Neagoe – PSD


	Suma de 900 mii lei urmează a fi preluată din redistribuire.

	21.
	Anexa nr.3/24/21
	Introducerea unui nou program de investiţii:

Anexa nr.3/24/21

Capitolul 84.01 Transporturi 

Fişa obiectivului de investiţii: Autostrada Bucureşti - Braşov

360.000 mii lei

Dep.Constantin Niţă – PSD

Sen.Otilian Neagoe – PSD


	Demararea lucrărilor pe tronsonul Codlea-Predeal.

Suma de 360.000 mii lei urmează a fi preluată din redistribuire.

	22.
	Anexa nr.3/24/21
	Introducerea unui nou program de investiţii:

Anexa nr.3/24/21

Capitolul 84.01 Transporturi 

Fişa obiectivului de investiţii: Ocolirea municipiului Braşov

36.000 mii lei

Dep.Constantin Niţă – PSD

Sen.Otilian Neagoe – PSD


	Pentru cofinanţarea lucrărilor la ocolitoarea municipiului Braşov şi finanţarea lucrărilor la drumurile de încărcare şi descărcare din ocolitoare.

Suma de 36.000 mii lei urmează a fi preluată din redistribuire.

	23.
	Anexa nr.3/24/21
	Introducerea unui nou program de investiţii:

Anexa nr.3/24/21

Capitolul 84.01 Transporturi 

Fişa obiectivului de investiţii:

Autostrada Bucureşti – Braşov, tronson Comarnic – Braşov

80.000 mii Ron
Dep.Romeo Hanganu – PC

Dep.Marian Săniuţă - PSD


	Demararea lucrărilor pe tronsonul Comarnic – Braşov

Suma de 80.000 mii RON reprezintă obligaţia părţii române (finalizarea documentaţiei, a negocierilor pentru semnarea contractului şi despăgubirea proprietarilor de terenuri.

Sursa: Credite externe

	24.
	Anexa nr.3/24/21
	Introducerea unui nou program de investiţii:

Anexa nr.3/24/21

Capitolul 84.01 Transporturi 

Fişa obiectivului de investiţii:
Drumul Naţional DN 1 „Reabilitare centura de vest a Municipiului Ploieşti”
2.000 mii Ron
Dep.Romeo Hanganu – PC

Dep.Marian Săniuţă - PSD


	Demararea lucrărilor de reabilitare a drumului de centură din zona de vest a Municipiului Ploieşti.

Sursa: Credite externe

	25.
	
	NOTA DE INFORMARE

privind programele de construire autostrăzi şi reabilitare a drumurilor naţionale, ce se realizează cu sume de la bugetul de stat şi bugetul intrărilor de credite externe la titlul „Transferuri”, poziţia „Programe cu finanţare rambursabilă” şi cuprinse în proiectul legii bugetului pe anul 2006 pentru Ministerul Transporturilor, Construcţiilor şi Turismului,

înaintată de Ministerul Transporturilor, Construcţiilor şi Turismului la solicitarea Comisiei pentru industrii şi servicii a Camerei Deputaţilor şi Comisiei economice a Senatului să devină anexă la bugetul Ministerului Transporturilor, Construcţiilor şi Turismului pe anul 2006.

Dep.Dan Ioan Popescu – PSD

Dep.Aurelia Vasile – PSD

Dep.Ioan Bivolaru – PSD

Dep.Iulian Iancu – PSD

Dep.Teodor Niţulescu – PSD

Sen.Petru Şerban Mihăilescu – PSD

	


Consilier, Silvia Vlăsceanu                                                                                                                                        Consilier, Doina Bădică
Consilier, Viorela Gondoş                                                                                                                                          Expert, Ramona Corbu
Expert, Isabele Robe

Expert, Daniel Bădina

